বিভীষিকার পর কেটে গিয়েছে ৭২ ঘণ্টা। স্বাভাবিক ছন্দে ফেরার চেষ্টা। পোস্তায় চলছে উদ্ধারকাজ। এখনও বিপজ্জনকভাবে বিবেকানন্দ সেতুর একটা অংশ ঝুলে রয়েছে লরির ওপর। লরি সরাতে গেলে ভেঙে পড়তে পারে ওই অংশটি। তা এড়ানোর চেষ্টা চলছে।
 ওয়েব ডেস্ক: বিভীষিকার পর কেটে গিয়েছে ৭২ ঘণ্টা। স্বাভাবিক ছন্দে ফেরার চেষ্টা। পোস্তায় চলছে উদ্ধারকাজ। এখনও বিপজ্জনকভাবে বিবেকানন্দ সেতুর একটা অংশ ঝুলে রয়েছে লরির ওপর। লরি সরাতে গেলে ভেঙে পড়তে পারে ওই অংশটি। তা এড়ানোর চেষ্টা চলছে। সেতুর ওই অংশের নিচে বড় বড় বোল্ডার দিয়ে ঠেকনা দেওয়ার কাজ চলছে। তারপরেই নিচ থেকে বের করে নেওয়া হবে লরিটি। পুলিস এবং পুরসভার কর্মীরা ছাড়াও ঘটনাস্থলে উদ্ধারকাজ চালাচ্ছেন NDRF  জওয়ানরা। উত্সুক মুখের উঁকিঝুঁকি এড়াতে গোটা এলাকাটা নীল-সাদা কাপড় দিয়ে আটকে দেওয়া হয়েছে। কাউকেই ভিতরে ঢুকতে দেওয়া হচ্ছে না। সকালে রবীন্দ্র সরণি বন্ধ রাখা হয়েছিল। বেলা ১২টার পর ফের খুলে দেওয়া হয়েছে রাস্তাটি। আজও উড়ালপুল নির্মাণের কাজ বন্ধ করে দেওয়ার দাবিতে বিক্ষোভ দেখান স্থানীয় বাসিন্দারা।